Meer oor "jokohama"
“Waar was dié span die vorige ses weke?”. Dít was die reaksie van die voormalige Springbok-slot en -kaptein Johann Muller ná die Bokke se gemaklike oorwinning oor Engeland in gister se Wêreldbeker-eindstryd.
Die Bokke het Eddie Jones se Engeland gister in Jokohama . . . wel, ge-Eddie Jones.
Só vaar Bokke se plaasver-vangers
Hoe het die plaasvervangers gevaar?
Deon Davids, Rapport
Bok-breier ‘verdien WB-eer’
Rassie Erasmus moet ongelooflik baie krediet vir die verowering van die Wêreldbeker kry, sê die voormalige afrigter van die Southern Kings, Deon Davids.
Elke Bok verdien ’n punt van tien uit tien vir hul vertoning in die Wêreldbeker-eindstryd, sê die voormalige tegniese raadgewer van die Springbokke Rudy Joubert.
HOOGTEPUNTE: Wallis t. Uruguay
Miljoene rande se perlemoen gevind in Paarl Brose Joost in ’n rolstoel | Rapport
Brose Joost in ’n rolstoel
Joost in 2003.
Die rugbyheld Joost van der Westhuizen is nou so verswak dat hy by tye in ’n rolstoel oor die weg moet kom.Hy het baie broos gelyk toe sy vriend, Quinton van der Walt, hom Woensdagaand op ’n rolstoel ingestoot het by die bekendstelling van Tony Leon se boek oor sy tyd as ambassadeur in Argentinië. Sy hande het amper leweloos bo sy skoot gehang en hy het op die rolstoel gesit terwyl hy met die gaste gesels het.Joost het op twee besoeke aan Argentinië op uitnodiging van Leon daar ’n heldeontvangs gehad. ’n Motorneuronsiekte is ná sy eerste besoek by hom gediagnoseer.Die voormalige Blou Bul was gisteraand nie op Loftus Vers­feld in Pretoria toe talle oud-spelers van die Bulle saamgetrek het vir die 75ste bestaansjaar-vieringe van die Noord-Transvaalse unie, wat nou die Blou Bul-unie is.Adri Geldenhuys, ’n voormalige Bok-slot van die Bulle en Bok-spanmaat van Joost in 1994, het gesê Van der Westhuizen se omstandighede laat dit seker nie toe dat hy daar kon wees nie.“Ek wens hom alle beterskap toe. Hy was ’n great speler en is ’n great mens. Vanaand is ’n baie sentimentele geleentheid, ’n mens dink baie terug. Dit is ’n voorreg om gesond genoeg te kan wees om hier te kan wees.”Drikus Hattingh, nog ’n oudslot wat saam met Van der Westhuizen vir die Blou Bulle gespeel het, het gesê dit is hartseer dat Van der Westhuizen nie daar was nie.“Ons dink aan hom. Dit is ’n groot voorreg om hier te kan wees. Alle eer aan Jesus wat ons gespaar het.”Joost was nog op die been toe hy twee weke gelede in Kaapstad saam met ander voormalige rugbykapteins afdrukke van sy hande laat maak het vir die Springbok Experience-rugby­museum. Hy het egter toe al baie moeilik geloop en gepraat.Al takel die MNS Joost se liggaam die afgelope twee jaar af, bly die voormalige Springbok-skrumskakel moedig te oordeel aan sy Twitter-boodskappe.“Wat ’n wonderlike dag om op wakker te word! Hoop julle het ’n goeie een! Leef asof dit jou laaste is!” het hy vroeg die oggend voor die boekbekendstelling getwiet.“Mense wil weet of sy toestand gaan verbeter, en dis wat so hartseer is, want dit gaan nie. Hy kan dit net bestuur, en dit doen hy deur positief te bly,” het Nathania de Kock by navraag gesê. Sy is die woordvoerder van Joost se J9-stigting waarmee hy geld invorder vir MNS-lyers en bewustheid van die siekte bevorder.Sy het bevestig dat hy pas begin het om ’n rolstoel te gebruik. Hy kan egter steeds loop.“Dit hang maar af. Dis ’n dag-tot-dag-ding. Hy gebruik dit as hy ’n geleentheid bywoon wat uitputtend is of as daar lang afstande is,” het Nathania gesê.“Maar sy veggees is so sterk soos altyd.”Sy wou nie sê waarom Joost besluit het om nie gister se 75ste viering van die Blou Bulle by Loftus Versfeld by te woon nie. “Ek weet net dat hy besluit het om nie te gaan nie.”Die Suid-Afrikaanse gholfspeler Louis Oosthuizen dra by die Meesterstoernooi in Augusta, Amerika, die J9-logo op sy hempskraag. Louis is self betrokke by ’n stigting vir minderbevoorregte gholfspelers. “Joost en Louis het koppe bymekaar gesit oor hoe hulle onderskeie stigtings mekaar kan ondersteun, en Louis se voorstel was om die J9 op sy kraag te dra, iets waaroor Joost baie geëerd voel,” sê Nathania.Die twee stigtings gaan deur die loop van die jaar verskeie gholfdae aanbied vir MNS-bewusmaking en om spelers van Louis se stigting meer geleenthede te bied.Joost: vanjaar. share: